**“Татарстанның эшлекле хезмәттәшләре” форумының**

**РЕЗОЛЮЦИЯСЕ**

Алабуга 30 ноябрь 2017 ел

(«Алабуга» махсус икътисади зонасы)

30 ноябрь көнне «Алабуга» махсус икътисади зонасында узучы XII “Татарстанның эшлекле хезмәттәшләре” форумында Россия Федерациясенең 36 төбәге һәм 13 чит ил бизнес-берләшмәләре һәм милли-мәдәни оешмаларыннан вәкил булып катнашучы эшмәкәрләр Бөтендөнья татар конгрессының һәм Бөтендөнья татар эшмәкәрләренә ярдәм итү ассоциациясенең Татарстан Республикасы белән икътисади элемтәләрне киңәйтүне җәлеп итү, шулай ук татар халкының милли мәдәниятен, телен һәм гореф-гадәтләрен торгызу буенча нәтиҗәле хезмәтләрен билгеләп үтәләр.

Татарстан Республикасы Президенты Р. Н. Миңнехановның Россия төбәкләре һәм чит илләргә сәфәре кысаларында татар җәмәгатьчелеге вәкилләре һәм җирле эшмәкәрләр белән очрашуы татар бизнес-җәмәгатьчелеге формалашуында шактый зур роль уйнады.

Әлеге форумда катнашучылар татар иҗтимагый оешмаларының Россия Федерациясенең гражданлык җәмгыятен ныгыту буенча эшчәнлеген, шулай ук Татарстан Республикасының уңышларын социаль-икътисадый һәм мәдәни төзелештә генә түгел, шулай ук дөньяның төрле почмакларында яшәгән татар эшмәкәрләренең элемтәләрен киңәйтү һәм тирәнәйтүдә дә уңай билгеләп үтәләр.

Форум делегатларының чыгышларын тыңлап, фикер алышканнан соң түбәндәге карарга килделәр:

1. Татарстан Республикасының социаль-икътисади, мәдәни потенциалын һәм Россия Федерациясе төбәкләре, чит илләр белән эшлекле һәм гуманитар элемтәләрен киңәйтүгә һәръяклап ярдәм итү.
2. Татар эшмәкәрләренең аерым игътибарын Татарстан Республикасы инвестиция мәйданчыкларына юнәлтү. Аларны актив рәвештә, резидент буларак, махсус икътисади зоналар һәм муниципаль берәмлекләрнең сәнәгать паркларына җәлеп итү.
3. “Татарстан” сәүдә йортларын торгызу һәм ныгыту эшчәнлеген дәвам итү һәм аларның төбәкара хезмәттәшлек ролен көчәйтү буенча чаралар кабул итү.
4. Россия Федерациясе төбәкләрендә һәм чит илләрдә Татарстан Республикасының даими вәкилләре һәм шулай ук Татарстан Республикасы белән уртак проектларны тормышка ашыручы эшмәкәрләр белән татар милли-мәдәни берләшмәләр хезмәттәшлеген активлаштыру.
5. ТР Президенты Р.Н.Миңнеханов йөкләмәсе нигезендә эшләнгән “Татар-Тур” халыкара туристик проекты программасын тормышка ашыру. 2018 елның март аенда I Халыкара “Татар-Тур” форумын үткәрү һәм шулай “Татар халкының тарихи һәм мәдәни үзенчәлекләрен саклап калуда этник туризмның һәм төбәк тарихын өйрәнүчеләрнең роле” дип аталган Халыкара фәнни-гамәли конференциясен уздыру.
6. Кытай Халык Республикасының Шеньжень шәһәрендә оештырылган “Татар йорты” Халыкара проектында катнашу өчен Россия Федерациясе төбәкләреннән һәм Бәйсез Дәүләтләр Берлеге илләреннән татар эшмәкәрләрен җәлеп итү.
7. Татарстанның инновацион проектларын тормышка ашырганда ватандашлар арасыннан IT-белгечләрне җәлеп итүне өстенлекле бурыч итеп санарга.